PATVIRTINTA

Joniškio sporto centro direktoriaus 2021 m. rugsėjo 1 d. įsakymu Nr. V-139

**JONIŠKIO SPORTO CENTRO VEIKLOS ORGANIZAVIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Joniškio sporto centro (toliau – Sporto centras) veiklos organizavimo tvarkos aprašas (toliau – Aprašas) reglamentuoja Sporto centro ugdymo organizavimo, priėmimo, mokesčio už ugdymą, grupių komplektavimo, pasiekimų vertinimo tvarką.

 2. Sporto centre vykdomų programų paskirtis - pagal ilgalaikes programas sistemiškai plėsti sportinės srities žinias, stiprinti gebėjimus ir įgūdžius ir suteikti asmeniui papildomas dalykines kompetencijas.

3. Programos rengiamos vadovaujantis Sportinio ugdymo organizavimo rekomendacijomis, patvirtintomis Lietuvos Respublikos švietimo, mokslo ir sporto ministro 2019 m. rugsėjo 4 d. įsakymu Nr. V-976 „Dėl sportinio ugdymo rekomendacijų tvirtinimo“. Programos suderinamos su Sporto centro taryba ir savivaldybės administracijos Švietimo, kultūros ir sporto skyriumi. Programos iki mokslo metų pradžios tvirtinamos Sporto centro direktoriaus įsakymu ir registruojamos Neformaliojo švietimo programų registre.

4. Sporto centras kiekvienų mokslo metų pabaigoje įvertina ateinančių mokslo metų mokinių poreikius, prireikus juos tikslina mokslo metų pradžioje ir, atsižvelgiant į juos, siūlo programas.

 5. Ugdymo grupių skaičių ir mokinių skaičių jose nustato Joniškio rajono savivaldybės taryba.

**II SKYRIUS**

**PRIĖMIMO ORGANIZAVIMAS IR VYKDYMAS**

6. Priėmimas į Sporto centrą vykdomas savivaldybės tarybos nustatyta tvarka.

7. Į Sporto centrą priimami savivaldybės teritorijoje gyvenantys ir/arba savivaldybės mokyklose besimokantys mokiniai. Mokiniai iš kitų savivaldybių priimami tik esant laisvų vietų.

 8. Sporto centre vykdomų programos:

 8.1. imtynės;

8.2. futbolas;

8.3. krepšinis;

8.4. lengvoji atletika;

8.5. stalo tenisas;

8.6. žolės riedulys;

8.7. gimnastika visiems;

8.8. tinklinis;

8.9. karatė.

9. Sporto centre vykdom programų trukmė ir priimamų vaikų amžius:

 9.1. ankstyvojo ugdymo programos – 1 metai (vaikų amžius nuo 5-6 metų);

 9.2. pradinio ugdymo programos – 3 metai (vaikų amžius nuo 7-10 metų);

 9.3. pagrindinio ugdymo programos – 8 metai (vaikų amžius nuo 11-18 metų).

 10. Mokslo metu ugdymo grupėje mokinių skaičiui sumažėjus 2/3, grupės jungiamos, mokiniai nukreipiami ugdytis į kitas pagal ugdymo kryptį ir amžių atitinkančias programas arba ugdymas grupėje nutraukiamas (išskyrus Meno mokyklos baigiamąsias klases).

 11. Sporto centro direktorius, priimdamas vaikus mokytis, organizuodamas grupių formavimą, objektyviai įvertina turimus išteklius, sudaro ugdymo kokybei būtinas sąlygas, racionaliai naudoja finansus ir priima į vykdomas ugdymo programas tiek mokinių, kiek leidžia skirtas biudžetas.

**III SKYRIUS**

**UGDYMO ORGANIZAVIMAS**

12. Mokslo metų (ugdymo proceso) pradžia – rugsėjo 1 d. Jei pirmoji mokslo metų diena sutampa su poilsio diena, ugdymo proceso pradžia Sporto centro sprendimu gali būti nukeliama į artimiausią darbo dieną po poilsio dienos.

13. Ugdymo proceso trukmė – 175 dienos.

14. Sporto centre mokiniams skiriamos rudens, žiemos, pavasario atostogos, kurių datos sutampa su ugdymo atostogų datomis, nustatytomis Pradinio, pagrindinio ir vidurinio ugdymo programų bendruosiuose ugdymo planuose.

15. Vasaros atostogos skiriamos pasibaigus ugdymo procesui. Atostogų pradžią nustato Sporto centro direktorius, suderinęs su Centro taryba ir savivaldybės administracija. Vasaros atostogos trunka iki einamųjų mokslo metų rugpjūčio 31 d.

16. Sporto centre mokslo metai skirstomi pusmečiais:

 16.1. pirmasis pusmetis – rugsėjo 1 d. – sausio 31 d.;

 16.2. antrasis pusmetis – vasario 1 d. – iki ugdymo proceso pabaigos.

 17. Mokymo forma – pamoka (veikla, treniruotė, pratybos). Ugdymo veiklos metu, atsižvelgiant į veiklos pobūdį, kas 30–45 min. turi būti daromos ne trumpesnės kaip 5 minučių pertraukos.

18. Sporto centras dirba penkias dienas per savaitę. Individualaus, grupinio ir kitos ugdymo pamokos (veiklos, treniruotės, pratybos, varžybos), suderinus su mokinių tėvais (globėjais, rūpintojais), Centro tarybos pritarimu gali būti organizuojamos šeštadieniais ir sekmadieniais.

19. Bendrojo ugdymo mokyklų mokinių rudens, žiemos, pavasario atostogų metu, suderinus su tėvais, komandiruotės, išvykos, treniruotės ir kiti su neformaliuoju švietimu susiję renginiai gali būti vykdomi pagal atskirą tvarkaraštį, suderintą su Sporto centro direktoriumi.

20. Sportinio ugdymo programą baigusiam asmeniui išduodamas Lietuvos Respublikos švietimo, mokslo ir sporto ministro nustatyto pavyzdžio pažymėjimas (serija NV kodas 9201).

21. Minimalus mokinių skaičius sportinio ugdymo atskirų sporto šakų grupėje, atsižvelgiant į sporto šakos specifiką, 8-20 mokinių:

21.1. imtynės: pradinio ugdymo grupėje – 10 ir daugiau mokinių, pagrindinio ugdymo grupėje – 8 ir daugiau mokinių;

21.2. futbolas: pradinio ugdymo grupėje – 14 ir daugiau mokinių, pagrindinio ugdymo grupėje – 14 ir daugiau mokinių;

21.3. krepšinis: ankstyvojo ugdymo grupėje – 8 ir daugiau mokinių, pradinio ugdymo grupėje – 12 ir daugiau mokinių, pagrindinio ugdymo grupėje – 10 ir daugiau mokinių;

21.4. lengvoji atletika: pradinio ugdymo grupėje – 10 ir daugiau mokinių, pagrindinio ugdymo grupėje – 10 ir daugiau mokinių;

21.5. stalo tenisas: pradinio ugdymo grupėje – 10 ir daugiau mokinių, pagrindinio ugdymo grupėje – 10 ir daugiau mokinių;

21.6. žolės riedulys: pradinio ugdymo grupėje – 12 ir daugiau mokinių, pagrindinio ugdymo grupėje – 12 ir daugiau mokinių;

21.7. gimnastika visiems: ankstyvojo ugdymo grupėje – 8 ir daugiau mokinių, pradinio ugdymo grupėje – 10 ir daugiau mokinių, pagrindinio ugdymo grupėje – 10 ir daugiau mokinių;

21.8. tinklinis: pradinio ugdymo grupėje – 10 ir daugiau mokinių, pagrindinio ugdymo grupėje – 10 ir daugiau mokinių;

21.9. karate: pradinio ugdymo grupėje – 10 ir daugiau mokinių, pagrindinio ugdymo grupėje – 10 ir daugiau mokinių.

**IV SKYRIUS**

**UGDYMO GRUPIŲ KOMPLEKTAVIMAS**

 22. Sporto centre veikia ankstyvojo, pradinio ir pagrindinio ugdymo grupės.

23. Ugdymo grupės komplektuojamos iki rugsėjo 30 d.

24. Ugdymo grupė gali būti sudaryta iš vienos lyties sportininkų arba mišri.

25. Pradinio rengimo ugdymo grupių (kai skirta 10 ir mažiau savaitinių kontaktinių valandų) pratybų trukmė negali būti didesnė kaip 2 akademinės valandos)

26. Ugdymo grupes papildyti leidžiama bet kuriuo metu.

27. Komandinių sporto šakų sportuojančių amžiaus skirtumas gali būti ne didesnis kaip 3 metai.

28. Komplektuojant individualios sporto šakos ugdymo grupes netaikomi amžiaus skirtumo ribojimai.

29. Sporto centro ugdymo grupių darbo apskaita vykdoma mokymo žurnaluose.

**V SKYRIUS**

**MOKESTIS UŽ UGDYMĄ**

30. Mokesčio už ugdymą dydį ir lengvatas Sporto centre nustato savivaldybės taryba.

31. Sprendimai dėl mokesčio už neformalųjį švietimą lengvatų taikymo įforminami savivaldybės tarybos nustatyta tvarka.

32. Priimamų į Sporto centrą mokinių tėvai, kiti teisėti jų atstovai supažindinami su mokesčio už ugdymą dydžiais ir atsiskaitymo tvarka. Informacija skelbiama Sporto centro interneto svetainėje.

33. Įsiskolinimas išieškomas teisės aktų nustatyta tvarka.

**VI SKYRIUS**

**UGDYTINIŲ SPORTINIŲ PASIEKIMŲ VERTINIMAS**

 34. Ugdytinių pasiekimai vertinami meistriškumo pakopomis.

 35. Meistriškumo pakopos suteikiamos vadovaujantis Sportinio ugdymo organizavimo rekomendacijomis, patvirtintomis Lietuvos Respublikos švietimo, mokslo ir sporto ministro 2019 m. rugsėjo 4 d. įsakymu Nr. V-976 „Dėl sportinio ugdymo rekomendacijų tvirtinimo“.

36. Meistriškumo rodikliai gali būti vertinami vadovaujantis sporto (šakų) federacijų (asociacijų, sąjungų) ir kitų organizacijų vykdomų varžybų tinkamai patvirtintų protokolų duomenimis.

37. Sportinių pasiekimų vertinimą atlieka Sporto centro direktoriaus įsakymu sudaryta meistriškumo pakopų suteikimo komisija, kuri teikia siūlymą Sporto centro direktoriui tvirtinti sportininkų atitiktį keliamiems reikalavimams.

38. Ugdytinių sportiniai pasiekimai vertinami, meistriškumo pakopas suteikiamos 2 kartus per metus.

39. Dokumentus meistriškumo pakopoms suteikti Sporto centro direktoriui pateikia ugdytinių mokytojai.

40. Meistriškumo pakopoms įgyti pateikiama:

40.1. rašytinis prašymas;

40.2.sporto (šakų) federacijų (asociacijų, sąjungų) ir kitų organizacijų vykdytų varžybų tinkamai patvirtinti protokolai, lenteles.

**VII SKYRIUS**

 **BAIGIAMOSIOS NUOSTATOS**

41. Sporto centras informaciją apie vykdomas sportinio programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius Sporto centro išorinio vertinimo rezultatus, bendruomenės tradicijas ir pasiekimus skelbia viešai.

42. Už šio aprašo įgyvendinimą atsako Sporto centro direktorius.